Kuidas on kindlustatud Eesti Pangas ja kommertspankades hoitavad hoiused?  Eesti Pangas ühegi eraisiku ega  ettevõtte hoiuseid ei hoita. Küll aga hoitakse keskpangas Eesti kommertspankade kohustuslikke reserve.  Kommertspankade klientide hoiused tagab Tagatisfond. Tagatisfond on seaduse alusel asutatud avalik-õiguslik juriidiline isik, mis moodustati 2002. aasta 1. juulil. Tagatisfondi eesmärk on tagada krediidi- ja investeerimisasutuse klientide ja kohustusliku pensionifondi osakuomanike paigutatud vahendite kaitse.  2011. aasta 1. jaanuarist on hoiuste hüvitamise piirmäär 100 000 eurot iga hoiustaja kohta  ühes krediidiasutuses. Täpsemat infot tagatud hoiuste kohta saab Tagatisfondi veebilehelt www.tf.ee.